Diari Oficial de la Generalitat Valenciana


Sumari del DOGV 7448, del 22-01-2015 (2015/383)

Notificació de l'acord d'iniciació d'expedient sancionador de mediadors inscrits en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana (VS-2008-030).
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7448

Data del DOGV
:   22-01-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/383


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació de l'acord d'iniciació d'expedient sancionador de mediadors inscrits en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana (VS-2008-030). [2015/383]  
Intentada la notificació expressa als interessats que s'indica i atés que esta no s'ha pogut practicar, en virtut del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per mitjà d'este anunci es procedix a notificar l'extracte de la resolució dictada en procediment de revocació pel director general d'Economia.  
  
1. Tipus d'acte administratiu: acord d'iniciació d'expedient sancionador per la no-presentació de la declaració estadisticocomptable corresponent a 2013.  
2. Data de l'acord d'iniciació: 19 de desembre de 2014.  
3. Interessat: Grazia Servicios Integrales, SL. (VS-2008-030).  
4. Contingut de la incoació  
4.a. Precepte infringit: article 4 del Decret 24/2011, de 18 de març, del Consell, pel qual es regula la forma de complir el deure d'informació estadisticocomptable dels mediadors inscrits en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana, en relació amb el Reial Decret 764/2010, d'11 de juny, pel qual es desplega la Llei 26/2006, de 17 de juliol, de mediació d'assegurances i reassegurances privades en matèria d'informació estadisticocomptable i del negoci, i de competència professional.  
4.b. Qualificació de la infracció: greu a l'empara del que disposa l'article 55.3.e de la Llei 26/2006, de 17 de juliol, de mediació d'assegurances i reassegurances privades.  
4.c. Sanció proposada.  
La sanció que pot imposar-se serà una de les següents:  
a) Suspensió per un termini màxim d'un any per a l'exercici de l'activitat d'agent d'assegurances vinculat, operador de banca-assegurances vinculat, corredor d'assegurances o de reassegurances.  
b) Donar publicitat a la conducta constitutiva d'infracció greu.  
c) Amonestació pública.  
d) Multa per un import des de 6.001 fins a 15.000 euros.  
5. Nomenament de l'instructor. Es nomena instructor Javier Manglano Sada. Este nomenament es podrà recusar d'acord amb el que establix l'article 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per les causes expressades en l'article 28 de la mateixa llei.  
6. Al·legacions i audiència en el procediment  
L'imputat ha de ser informat del dret que l'assistix per a aportar quantes al·legacions, documents o informacions estime convenients i, si és el cas, proposar i practicar prova, en el termini de 15 dies hàbils des de l'endemà de la notificació d'este acord d'iniciació.  
Així mateix, podrà comprovar tota la documentació que es troba en l'expedient i obtindre'n una còpia, personalment o, si és el cas, per mitjà d'un representant degudament autoritzat, personant-se en la Unitat de Mediació d'Assegurances.  
7. Efecte de la no presentació d'al·legacions i del reconeixement de la responsabilitat  
Se li ha d'advertir igualment de que, si no efectua al·legacions sobre el contingut de la iniciació del procediment en el termini assenyalat, l'acord d'iniciació podrà ser considerat com a proposta de resolució.  
8. Tramitació del procediment  
Este procediment es tramitarà d'acord amb el que disposen els capítols II, III i IV del Reglament del procediment per a l'exercici de la potestat sancionadora, aprovat pel Reial Decret 1398/1993, de 4 d'agost (BOE 09.08.1993), sent el termini per a la seua tramitació de sis mesos, comptat des de la data d'este acord d'iniciació, segons establix l'article 42 de la Llei 30/1992, de Règim Jurídic de les Administracions Públiques i del Procediment Administratiu Comú; el termini assenyalat podrà ser interromput per alguna de les causes que s'hi establixen.  
Tot això amb les especialitats previstes en els articles 40 a 48 del Reial Decret Legislatiu 6/2004, de 29 d'octubre, pel qual s'aprova el text refós de la Llei d'ordenació i supervisió de les assegurances privades  
  
València, 16 de desembre de 2015.- El director general d'Economia: Raúl Martín Calvo.